Hani Mohsin

Hani Mohsin Mohd. Hanafi (18 Jun 1965 – 25 Julai 2006) merupakan seorang pelakon, pengacara dan penerbit Malaysia. Beliau terkenal sebagai pengacara rancangan permainan tempatan "Roda Impian".

Kehidupan awal 
Beliau yang dilahirkan Kangar, Perlis mula menjinakkan diri dengan dunia lakonan ketika menuntut di Kolej Melayu Kuala Kangsar (MCKK) dan minat itu semakin bercambah apabila melanjutkan pelajaran di Universiti Teknologi Mara (UiTM), Shah Alam dalam jurusan Pentadbiran Perniagaan.

Di UiTM, Allahyarham mengasah bakat lakonan hingga dilantik sebagai Presiden Persatuan Anak Seni Kampus atau Peska. Selepas tamat pengajian di UiTM pada 1987, Mohsin bekerja sebagai eksekutif pemasaran di sebuah firma swasta. 

Kerjaya

Pelakon
Tetapi, ia bertahan setakat sembilan bulan apabila kerap ponteng bekerja kerana mencari peluang untuk berlakon. Ketika itu, dia menerima tawaran berlakon drama pertama Tapak Gemilang arahan Rahman Adam dan seterusnya siri Naik Tangga Turun Tangga selama 26 episod.

Cerekarama yang dibintangi pada 1992 itu seolah-olah memberi harapan bintangnya dalam bidang seni akan cerah. Kemampuan Mohsin sebagai aktor disegani mula diakui dan filem Jimi Asmara serta Embun membuktikan dia antara pelakon lelaki yang mempunyai ruang mencipta nama besar.

Jimi Asmara benar-benar mempopularkan Mohsin. Malah, sejak muncul dalam filem period arahan pengarah wanita, Erma Fatima ramai peminat memanggilnya dengan nama watak yang dibawakan Mohsin dalam filem itu. Malahan, menerusi filem itu, di Festival Filem Malaysia ke-12, Hani menerima satu-satunya pencalonan untuk pencapaian beliau sebagai pelakon lelaki terbaik di dalam watak utama. 

Kesan Jimi Asmara, Mohsin dilamar M. Nasir untuk membintangi filem, Merah selepas tertarik dengan penampilannya dalam filem itu. 

Secara peribadi, Mohsin puas dengan watak itu apatah lagi peluang membintangi filem period seperti itu tidak selalu datang. Ternyata pengaruh Jimi Asmara agak ‘melekat’ dengan pelakon itu kerana selepas filem terbabit, dia menerima beberapa tawaran watak bercorak period seperti teater, Perempuan Seorang Leftenan Inggeris. 

Bagi Mohsin seorang sahaja, watak period memang menarik kerana ia semacam membawanya kembali ke zaman lampau yang klasik. Kelebihan itu juga membawa pengarah asing, John Boorman menawarkannya watak sebagai lelaki Burma dalam filem Beyond Rangoon. Demi menghidupkan wataknya, Mohsin sanggup botakkan kepala.

Penerbit
Selepas enam tahun berkecimpung sebagai pelakon, Allahyarham memperluaskan langkahnya dengan menjadi penerbit pada 1994 menerusi syarikatnya, Imagine Pictures. Antara drama dan telefilem yang diterbitkan syarikatnya ialah Boneka, Aida Shada, Kita Bertemu Di Cameron Highlands, Keranda Untuk Kekanda, Jauh (12 Episod) dan Pukul 2 Petang.

Pun begitu, Mohsin agak keberatan untuk mencuba bakat sebagai pengarah. Memetik katanya dalam satu temu bual, "Tidak guna jadi pengarah kalau sekadar mahu menambahkan bilangan pengarah tempatan sedangkan hasilnya tiada. Saya belum bersedia kerana banyak lagi ilmu yang perlu ditimba."

Selain berlakon, Allahyarham juga dikenali sebagai pengacara berkaliber. Rancangan permainan, Roda Impian siaran Astro Ria menyerlahkan nama Mohsin sebagai pengacara apabila terpilih untuk memimpin program itu menggantikan Halim Othman.

Mohsin menyertai Roda Impian pada 2002 untuk musim ke lapan dan sehingga ini sudah merakamkan lebih 500 episod termasuk untuk musim ke-11.

Kehidupan peribadi
Allahyarham mendirikan rumah tangga dengan aktres dan produser, Tiara Jacquelina pada 11 September 1993 dan dikurniakan seorang cahaya mata perempuan, Hani Karmila. Bagaimanapun, jodoh mereka tidak panjang apabila Mohsin dan Tiara berpisah pada 16 Februari 1998. Perceraian mereka disahkan Mahkamah Rendah Syariah Wilayah Persekutuan pada 4 Jun tahun yang sama.

Kematian
Beliau meninggal dunia pada 25 Julai 2006Maaf Yang Terakhir Daripada Hani Mohsin di Terminal Tambang Murah (LCCT) di Lapangan Terbang Antarabangsa Kuala Lumpur (KLIA) kerana pengsan akibat serangan sakit jantung ketika beliau menunggu penerbangan ke Pulau Langkawi untuk melancong bersama anaknya Hani Karmila. Kini Hani Karmila tinggal bersama dengan ibunya, Puan Sri Tiara Jacquelina dan Tan Sri Mohd Effendi Norwawi.Roda Impian's Hani Mohsin dies at 43

Selepas kematiannya, syarikat miliknya Imagine Pictures ditutup pada penghujung 2006.

Filemografi

Filem
 Tahun Tajuk Watak Catatan1992  O.C.J. Operasi Cegah Jenayah   Shah  Filem pertama Nadia Izam 1993  Hanny Jeff 1995 Jimi Asmara Jimi Asmara Beyond Rangoon  Askar / Sami Kecil Filem Amerika Syarikat  Ringgit Kasorrga Mat 1996 Scoop Shah Ikhwan   Merah Salleh  2001 Spinning Gasing  Azri 2002 Embun Abang Bayu  2006  Man Laksa Inspektor Mohsin  Filem terakhir, pelakon undangan 

Drama
 Tahun Tajuk Watak Saluran TV Catatan1995 Tapak GemilangTV1 Drama pertama, juga sebagai penerbit Naik Tangga Turun Tangga1999 Romeo & Juliet Badrul  TV3 Bulan Bintang Capriton RezzaTV2 2001 Ketupat Madu, Rendang Hempedu Azam 2001–2002 Astana Idaman Rudi Astro Ria 2005 Villa Cinta Daddy Kamal TV3 Drama terakhir 

Telefilem
 Tahun Tajuk Watak Saluran TV Catatan1992 LambaianTV3 Telefilem pertama  Dua Warna Sebumbung 1994 Kerana Kau Alif 1995 Tamak TV1  1998 Keranda Untuk Kekanda TV3 1999 Jam 2 Petang Abang WeVCD  Juga sebagai penerbit eksekutif2001  Duda Zainab Sadis Mustafa2002 Histeria Johan EnamorataTV3 Cinta dan Kek  Daniel Tarantula2003 Pontianak - Bidan Gayah Bidin VCD  Hijrahku Hafiz TV3 Snowhite Pudarnya SuriaVCD  Di Antara Satu  Neon Pengunjung Bilik Pameran I Penampilan khas 2004  Cinta Sepahit Kayu Manis Zaris  TV1  2005 Keluarga Pasca Merdeka Johan TV3 Telefilem terakhir 

Televisyen
 Tahun Tajuk Peranan Saluran TV Catatan  1990 Senada SeiramaPengacara TV1 2002–2006 Roda Impian Astro Ria mengacara bersama Liza AF1 & Irma Hasmie

Rujukan

Pautan luar


Kategori:Kelahiran 1965
Kategori:Kematian 2006
Kategori:Pelakon lelaki Malaysia
Kategori:Muslim Malaysia
Kategori:Orang Malaysia berketurunan Melayu
Kategori:Orang dari Perlis
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pelakon televisyen Malaysia
Kategori:Pengacara televisyen Malaysia
Kategori:Kematian akibat serangan jantung
Kategori:Alumni Universiti Teknologi MARA
Kategori:Orang dari Kangar